རང་ཉིད་ཀྱི་མངའ་ཁོངས་རྒྱས་པ་དང་བསྡོངས་ནས་ཀླུ་བཙུན་གྱིས་སུང་རྒྱལ་རབས་ཀྱིས་རང་ཉིད་ལབཙན་པོཅེས་པའི་མིང་གསོལ་དགོས་པའི་རེ་བ་ཞུས་པ་རེད།འདིར་དགེ་མཚན་གཉིས་མཆིས་ཏེ།གཅིག་ནས་ཐང་རྒྱལ་རབས་ནི་རང་ཉིད་ཀྱི་མཐའ་མཚམས་སུ་གནས་པའི་སྟོབས་ཀྱིས་དྲེགས་པའི་ཆབ་སྲིད་ཕྱོགས་ཁག་ཅིག་ཡིན་པ་དང་དེར་མཛའ་མཐུན་གྱི་འབྲེལ་ལམ་འཛུགས་ཐུབ་ན་ཁེ་ཕན་རེག་ཐུབ་པ་ཡིན།དེའི་ཁར་ད་དུང་སྔོན་མར་ཕན་ཚུན་བར་གནས་པའི་འགལ་ཟླའི་སྲུབས་ཀ་དེ་ཡང་ཞིག་གསོ་བྱེད་ཐུབ།གཉིས་ནས་དེ་འདྲའི་མིང་ཅིག་གསོལ་བ་ཡིན་ན་དབང་ཡོངས་རྫོགས་རང་ཉིད་ཀྱིས་འཛིན་ཐུབ་ལ་དོན་དུ་རྒྱལ་སྲས་ནི་མིང་ཙམ་ལས་མེད་པའི་ཐོ་ལྟ་བུ་ཞིག་ཏུ་གྱུར་ཡོད་པ་རེད།འོན་ཀྱང་སུང་རྒྱལ་རབས་ཀྱི་སེ་ཁོ་ལཔོ་ཧྲན་ཅེ་ཏིག་ཧྲིཅེས་པའི་དཔོན་གནས་དང་དངོས་རྫས་ཙག་ཙག་གནང་བ་ཙམ་ལས་བཙན་པོའི་མིང་ནི་མ་གསོལ་བས་དེ་ནི་ཐེག་པར་དཀའ་བའི་རྡུང་རྡེག་ཅིག་ཡིན་པར་བསམ་པ་རེད།དེ་ནས་ཁོས་སུང་རྒྱལ་རབས་ལ་དགྲར་ལྟ་འཛིན་པ་དང་རྒྱུན་པར་ཝས་ཀྲིག་ས་ཁུལ་དུ་གྱོད་སློང་བ་རེད།སྤྱི་ལོ་ལོའི་ཟླཔར་ཀླུ་བཙུན་གྱི་ཐོག་མར་ཆིན་ཝས་ས་ཁུལ་དུ་གསང་སྟབས་ཀྱིས་མི་མངགས་ནས་དེ་གའི་བོད་མིའི་མགོ་དཔོན་དང་འབྲེལ་འདྲིས་བྱས་ནས་སུང་དམག་མཐར་བསྐྲོད་གཏོང་བའི་ཇུས་བཤམས་པ་དང་།མི་འགྱངས་པར་ཀླུ་བཙུན་གྱིས་མི་རྟ་ཁྲི་གསུམ་ཙམ་བརྒལ་བའི་དཔུང་དྲངས་ནས་སན་ཏིག་ཀིནས་སུང་གི་ཆིན་ཀྲིག་སོ་དཔོན་ཚོ་ཝེ་དང་འཐབ་པ་རེད།རྒྱའི་ཡིག་ཆའི་ནང་དུ་འཁོད་པ་ལྟར་ན་ཐེངས་འདིར་སུང་རྒྱལ་རབས་ཀྱིས་ཀྱང་དོ་སྣང་ཆེན་པོ་མཛད་པ་རེད་ཟེར།རྒྱུ་རྐྱེན་དུ་མའི་དབང་གིས་ཀླུ་བཙུན་གྱིས་གྱོང་རེག་ཞིང་མི་རྟ་སྟོང་ཕྲག་ཙམ་ཞིག་སུང་དམག་གིས་རྡུལ་དུ་བརླག་པ་རེད།སན་ཏིག་ཀི་གཡུལ་འགྱེད་ནས་བཟུང་ཀླུ་བཙུན་གྱི་སྟོབས་ཤུགས་ལ་ཉམས་ཉེས་ཆེན་པོ་ཐེབས་ཏེ་ཉམས་རྒུད་དུ་གྱུར་པའི་ལམ་ལ་ཞུགས་པ་རེད།སན་ཏིག་ཀི་གཡུལ་འགྱེད་ནི་རྒྱལ་སྲས་དང་ཀླུ་བཙུན་གཉིས་ཙོང་ཁའི་ཚོ་ཁག་ཁྲོད་གོ་གནས་བརྗེ་རེས་བྱེད་པའི་དཀྱོགས་མཚམས་ཞིག་ཡིན་པར་མ་ཟད།རྒྱལ་སྲས་ཀྱིས་ཕྱིས་སུ་ཚོ་ཁག་སོ་སོར་དབང་བསྒྱུར་ཐུབ་པར་མཐུན་རྐྱེན་ཡང་བསྐྲུན་པ་རེད།